wickkiey/tamil-wikipedia-chunked huggingface dataset:
# ஆதியன்

**பூம் பூம் மாட்டுக்கார மக்கள்** (*Boom Boom Mattukaran*) என்னும் **ஆதியன்** என்னும் மக்கள் தமிழ்நாடு மற்றும் கேரளத்தில் ஆங்காங்கு வாழும் பழங்குடி சமூகத்தினர் ஆவர். இவர்கள் பாரம்பரியமாக பூம்பூம் மாடு என்னும் அலங்கரிக்கப்பட்ட மாட்டைக் கொண்டு ஊர் ஊராக சுற்றி மக்களிடம் குறிசொல்லி வேடிக்கைக் காட்டி வாழ்கின்றனர். இவர்கள் ஆந்திரப் பிரதேசத்தில் தோன்றி, தமிழகத்தில் குடியேறியவர்களாக கருதப்படுகிறது. இவர்கள் தெலுங்கு கலந்த தமிழை பேசுகின்றனர்.  
குறிப்பாக இவர்கள் கிருஷ்ணகிரி, காவிரிப்பூம்பட்டினம், கோயம்புத்தூர், சங்கரன் கோவில், திருச்செந்தூர், இராமேஸ்வரம், ராமநாதபுரம், மதுரை, திருவாரூர், செஞ்சி, வேதாரண்யம், வேலூர், தஞ்சாவூர், பூண்டி, பட்டுக்கோட்டை, கும்பகோணம், பூதலூர், தூத்துக்குடி, திருச்சி, விழுப்புரம், விருதுநகர், மேட்டூர், வாணியம்பாடி, சிவகாசி, அருப்புக்கோட்டை, காஞ்சிபுரம், வாலாஜா, திருவள்ளூர், தர்மபுரி, ஓசூர் ஆகிய தமிழ்நாட்டிலுள்ள பல இடங்களில் உள்ளனர். இவர்கள் அனைவரும் இன்று வரை பூம் பூம் மாடான குலத்தொழிலையே செய்து வருகின்றனர். தமிழ்நாட்டில் மொத்தம் 4 லட்சம் பேர் வாழ்கின்றனர். இந்த இன மக்கள் தங்கள் சாதியை *ஆதியன்* என்று கூறுகின்றனர். கிருட்டிணகிரி மாவட்டம், காவேரிப்பட்டிணம் ஒன்றியம் சவுளூர் கிராமத்தில் சுமார் 50க்கும் மேற்பட்ட இந்த இன மக்கள் குடும்பங்கள் வாழ்ந்து வருகின்றனர். இக்குடும்ப ஆண்கள், பெண்களின் முக்கிய தொழில் மாடுகளை பழக்கி வித்தைக் காட்டி பிழைப்பது ஆகும். பெண்கள் அதிகாலையில் தங்கள் சிறு வயது குழந்தைகளை அழைத்துக் கொண்டு ஊசி, மணிகள், வளையல், தோடு, திருஷ்டி கயிறு, தாயத்து போன்றவற்றை ஊர் ஊராக சென்று விற்று பிழைப்பு நடத்தி வருகின்றனர். இவர்களின் பள்ளி வயது குழந்தைகள் அருகில் உள்ள ஊராட்சி ஒன்றிய நடுநிலை பள்ளியில் படித்து வருகின்றனர். இங்கு படிக்கும் மாணவர்களில் பெரும்பாலானோர் பல திறமைகள் உள்ளவர்களாக காணப்படுகின்றனர். திறமையான பேச்சு, நடனம், வித்தைகள் காட்டுதல் போன்ற பல திறன்கள் கொண்டவர்களாக உள்ளனர். இருப்பினும் இம்மக்களிடையே போதிய விழிப்புணர்வு இன்மையால் சிறு வயது திருமணம் அதிகளவில் இன்றளவிலும் நடைபெற்றுக் கொண்டு இருக்கிறது.
# இலை மீன்

**நாற் துடுப்பு இலைமீன்** *(Afronandus sheljuzhkoi)* ஆப்பிரிக்கப் பலசெதில் பாலிசென்ட்டிரிடேவின் ஈரினங்களில் ஒன்றாகும். பெர்சிகபார்மிசு வரிசையில் நாண்டிடே குடும்பத்தைச் சேர்ந்த மீன்களில் இலை மீன்கள் காணப்படுகின்றன. கோட் டிவார், கானா ஆகிய இடங்களை தாயகமாகக் கொண்டவை. இது தென் ஐவரி கடற்கரையில் அபிதியான், அகுபோவில்லி பகுதிகளில் காணப்படுகிறது. இது செருமானிய எர்மன் மைக்கின்கனால் முதலில் விவரிக்கப்பட்டது. இம்மீன்கள் அனைத்தும் நன்னீரில் வாழ்பவை. சில சிறப்பினங்கள் உவர்நீரில் காணப்படும். இவை தென் அமெரிக்கா, மேற்கு ஆப்பிரிக்கா, இந்தியா, தென்கிழக்கு ஆசியா போன்ற வெப்ப நாடுகளில் பரவியுள்ளன.
# இலை மீன்

## உடற்கூற்றியல்

நாற்கதிர் இலைமீன் 4.8 செமீ நீளம் வரை வளர்கிறது. இது ஒத்த அளவுள்ள முட்செதில்களைக் கொண்டுள்ளது. இதன் புறத் தோற்றம் பலதுடுப்பு விலங்குகளைப் போலவே உள்ளது. இது பெரிய தலையும் பெரிய நீண்டு திறக்கும் அல்லது பிளக்கும் வாயும் உள்ளே அரம்ப வெட்டமைந்த நீண்ட அண்ணப் பிளவும் கொண்டுள்ளது. இது பக்கவாட்டில் தட்டையாகவும் பலதுடுப்பு மீன்களை விடநீண்ட உடலும் கொண்டுள்ளது. இதன் பெரிய கண்கள் தலையின் முன்பகுதியில் அமைந்துள்ளதுயீதன் நிறம் வெளிர்த்த கருப்பு முதல் கருத்த பழுப்பு வரை அமைகிறது. இதன் தலையும் கழுத்தும் முதுகுப்புறத் துடுப்பும் கறுத்தும் வால்துடுப்பு வெளிர்த்தும் காணப்படும். இதி சில், குறிப்பாக ஆண்கள், பொன்ம மிளிர்வுச் செதில்களைப் பக்கவாட்டில் கொண்டுள்ளன. துடுப்புகள் கரும்பழுப்பு நிறத்திலும் மலப்புழை, வால்புழைத் துடுப்புகள் சற்றே வெளிர்த்தும் அமைகின்றன. வாய்விளிம்பு கருப்பாக உள்ளது. வால்புழை சிறியது. இதில் நான்கு முட்கதிர்கள் உள்ளன. தாடைகள், அண்ணம், நாக்கு ஆகிய பகுதிகளில் சிறு பற்கள் காணப்படுகின்றன.  
- செதில் வாய்பாடு : முதுகுப்புழை XV–XVI/9–10, மலப்புழை IV/6–7, வால்புழை I/5.
- செதில் வாய்பாடு : mLR 31, QR 30.
# இலை மீன்

## சூழலியல்

இந்த வெப்பமண்டல நன்னீர் மீனின் தோற்றம், வாழ்க்கைமூறை பற்றிய அறிவு மிகக் குறைவாகவே உள்ளது. இது தேங்கிய நீரை விலக்கிவிட்டு ஓடும் நன்னீரிலேயே வாழ்கிறது.
# தாம்பரம் சானடோரியம் தொடருந்து நிலையம்

1970 ஆம் ஆண்டு அரசு நெஞ்சக நோய் மருத்துவமனை விரிவடைந்து முக்கியத்துவம் பெற்றபோது, இந்த இரயில் நிலையம் உள்ளூர் மக்களுக்கு சேவை செய்ய கட்டப்பட்டது.
# தாம்பரம் சானடோரியம் தொடருந்து நிலையம்

## பாதுகாப்பு

புறநகர் பகுதியான கிண்டி - செங்கல்பட்டு மார்க்கம் மிகப்பெரிய விபத்து மண்டலங்களில் ஒன்றாக கருதப்படுகிறது. தாம்பரம் - குரோம்பேட்டை வரையிலான இரயில்பாதையில், 2011 ஆம் ஆண்டு நிலவரப்படி, ஒவ்வொரு மாதமும் சுமார் 15 விபத்துக்கள் நிகழ்கிறது.
# தாம்பரம் சானடோரியம் தொடருந்து நிலையம்

## சென்னையில் உள்ள முக்கிய தொடருந்து நிலையங்கள்

- சென்னை எழும்பூர் தொடருந்து நிலையம்
- சென்னை மத்திய தொடர்வண்டி நிலையம்
- தாம்பரம் தொடருந்து நிலையம்
# இபேட் (8 ஆவது குடியன் அரசர்)

**இபேட்** (கிமு 3ஆம் ஆயிரமாண்டு, *Ibate*) என்பவர் சுமேரியாவின் குடியன் வம்சத்தின் 8-வது குடியன் அரசர் ஆவார். சுமேரிய அரசர்களின் பட்டியலில் இவர் பெயர் குறிபிடப்பட்டுள்ளது. இவருக்கு முன்பு ஆட்சி புரிந்தவர் "யர்லாகேப்". யர்லாகேப் 15 ஆண்டுகளுக்கும், இபேட் 3 ஆண்டுகளுக்கும் (கி. மு. 2154-2151) ஆட்சி புரிந்தனர். இபேட்டுக்கு பின் வந்தவர் "யர்லா" ஆவார். யர்லாவும் 3 ஆண்டுகளுக்கு ஆட்சி புரிந்தார்.
# நாடாப்புழு

**நாடாப்புழு** *(tapeworms)* **Cestoda** என்பது தட்டைப்புழு தொகுதியில் உள்ள ஒட்டுண்ணிப் புழு வகுப்பில் புழுவாகும். இந்த புழு இனத்தின் பெரும்பாலானவை, குறிப்பாக, இயூசெசுட்டிடா உள்வகுப்பில் உள்ளவை முதிர்ந்ததும் நாடா வடிவத்தை அடைகின்றன.நாடாப்புழுவின் உடல் பல துண்டங்களால் ஆனதாகும். ஒவ்வொரு துண்டமும் பலமுட்டைகள் உள்ள தொகுப்பாகும். இவை வழக்கமாக தொடர்ந்து சூழலில் வெளியிடப்பட்டு, உயிரிகளைத் தொற்றுகின்றன. மற்றொரு உள்வகுப்பான செசுட்டாரியா பெரும்பாலும் மீன்களையே தொற்றுகின்றன.  
பெரும்பாலான குழந்தைகள் சாியாக சாப்பிடாததற்கு காரணம் , அவா்களின் வயிற்றில் நாடாப்புழுக்கள் வளா்ந்து இருப்பதால் எனக் கருதப்படுகிறது.
நாடாப்புழுக்கள் வெள்ளை நிறத்தில் நெளிந்து நெளிந்து நீண்டு காணப்படும்.குழந்தைகளுக்கும் , பொியவா்களுக்கும் வயிற்றில் நாடாப்புழு , பூச்சிகள் முதலியன உணடாகுவதற்கு காரணம் மலம் சாியாக வெளியேறாத காரணமேயாகும்.இதனால் குழந்தைகளுக்கு அடிக்கடி வயிற்று வலியை உண்டாக்கும்.  
வயிற்றில் உள்ள நாடாப்புழுக்கள் வெளியேற வேம்புக் கசாயம் கொடுக்க வேண்டும். அதன் கசப்பு தன்மை காரணமாக நாடாப்புழுக்கள் அழிந்து , மலத்தின் முலம் வெளியேறி விடும்.வயிற்றில் நாடாப்புழு இருந்தால் நாம் உண்ணும் உணவின் சத்துக்கள் முழுமையாக கிடைக்காது.''
# கிரிகோரைட்டு

**கிரிகோரைட்டு** (Gregoryite) என்பது பொட்டாசியம் மற்றும் சோடியம் அதிக அளவில் காணப்படக்கூடிய நீரற்ற கார்பனேட்டு கனிமம் ஆகும். இதன் வேதி வாய்ப்பாடு ஆகும். இது இயற்கையில் ஓல் டோய்னியோ லெங்கை எரிமலைக் குழம்பில் காணப்படும் நேட்ரோகார்பனாடைட்டில் காணப்படும் இரு முக்கியக் கூறுகளில் ஒன்றாகும். அந்த மற்றொரு கனிமம் நையிரெரெய்ட்டே ஆகும்.  
இதன் நீரற்ற தன்மையின் காரணமாக, கிரிகோரைட்டு சுற்றுப்புறத்துடன் விரைந்து வினைப்பட்டு மிக அடர் தன்மையுள்ள கற்குழம்பாக மாறி பின்னர் சில மணி நேரங்களிலேயே ஒரு வெண்ணிறத் திண்மமாக மாறுகிறது. என்ற குறியீட்டால் அடையாளப்படுத்துகிறது.
# திடக்கழிவுகள்

**திடக்கழிவு** (solid waste) என்பது பொதுவாக பயன்படாத, தேவையற்ற பொருளாகும். இது திரவமாகவோ அல்லது வாயுவாகவோ இல்லாதிருப்பின் இவற்றை திடக்கழிவுகள் என்று அழைப்பர்.
திடக்கழிவுக்கு எடுத்துக்காட்டு - பழைய செய்தித்தாள்கள், புட்டி, குவளைகள், உதவாத வீட்டுப் பொருட்கள், மரச்சாமான்கள் பறக்கும் பொருட்கள், தொழில் கழிவுகள்.
# திடக்கழிவுகள்

## திடக்கழிவுகளின் வகைகள்

### வீட்டுக்கழிவுகள்

வீட்டு உபயோகப் பொருட்களில் இருந்து வரும் குப்பைகள், சமையல் கழிவுகள், துணிகள், பிளாஸ்டிக் போன்றவை.
# திடக்கழிவுகள்

## திடக்கழிவுகளின் வகைகள்

### நகராண்மைக் கழிவுகள்

வீடு மற்றும் தொழிற்சாலைகளிலிருந்து வரும் குப்பை, கழிவுப்பொருள் போன்றவை.
# திடக்கழிவுகள்

## திடக்கழிவுகளின் வகைகள்

### தொழிற்சாலை கழிவுகள்

கட்டுமான பொருட்கள், தோல் பதனிடும் தொழிற்சாலைக் கழிவுகள், உலோகத்துண்டுகள் போன்றவை.
# திடக்கழிவுகள்

## திடக்கழிவுகளின் வகைகள்

### வேளாண்மைக் கழிவுகள்

அறுவடைக்குப் பின் உண்டாகும் பண்ணைக் கழிவுகள் போன்றவை.
# திடக்கழிவுகள்

## திடக்கழிவுகளின் வகைகள்

### சிறப்புக் கழிவுகள்

அணு ஆற்றல் இயந்திரங்கள், ஆய்வுக் கூடங்கள், மருத்துவமனைகள் முதலியவற்றிலிருந்து வெளியேறும் தீங்கு விளைவிக்கும் கழிவுகள் போன்றவை.
# திடக்கழிவுகள்

## கழிவு உருவாகும் இடங்கள்

மனிதச் செயல்பாடுகளின் விளைவாக உருவாகும் விரும்பத்தகாத கழிவுப் பொருட்கள் தேங்கி விடுவதால் நிலம் மாசுபட்டு மண்வளம் பாதிக்கப்படுகிறது. இக்கழிவுகளில் குப்பை, காகிதம், துணி, மரக்கட்டை, பிளாஸ்டிக் இரும்புக் கழிவுகள் மீதமான உணவுப்பொருட்கள், பண்ணைக்கழிவுகள் முதலியவை அடங்கும். 1997ல் 480 லட்சம் டன்களாக இருந்த நகா்புறக் கழிவுகள் தற்போது 10 கோடி டன்களாக அதிகரித்துள்ளது.
# பனிபறிபள்ளம்

**சர்க்** எனப்படும் **பனிபறிபள்ளம்** (Cirque) என்பது ஒரு நிலத்தோற்றமாகும். இவை பனியாறுகளால் உருவான நிலத்தோற்றங்களுள் ஒன்று ஆகும். பனியாறுகள் பறித்தெடுத்தல் செயலினால் உருவாகும் நாற்காலி போன்ற அமைப்பினை இவை கொண்டிருக்கும். இரண்டு பனிபறிபள்ளங்களுக்கு இடையே காணப்படும் கத்தி போன்ற நீண்ட தொடர் நிலப்பகுதியே அரெட்டு என்பதாகும்.
# எருக்கு

**எருக்கன்** அல்லது **எருக்கு** (*Calotropis*) மூலிகை மருத்துவத்தில் பயன்படும் ஒரு தாவரமாகும். இதில் நீல எருக்கன், வெள்ளெருக்கன் என இரு வகைகள் உண்டு. திருஎருக்கத்தம்புலியூர், திருக்கானாட்டுமுள்ளூர் ஆகிய திருக்கோயில்களில் தலமரமாக விளங்குவது வெள்ளெருக்கு ஆகும். எருக்கத்தம்புலியூரில் விழாக் காலங்களில் வெள்ளெருக்கம் பூவால் பூசிக்கப்படுகிறது. திருக்கானாட்டுமுள்ளூரில் வெள்ளெருக்குடன் அத்தியும் தலமரமாக உள்ளது.  
எருக்கன் செடிகள் கடும் வறட்சியிலும் வளரும் தன்மை கொண்டவை. இச் செடிகளில் பல வகைகள் உண்டு, என்றாலும் மிகுதியாகக் காணப்படுவது கத்தரிபூ நிற (நீல) எருக்கம் செடி. அதற்கடுத்து வெள்ளெருக்கு செடி ஆகும். விநாயகர் வழிபாட்டில் இவ்விரண்டு எருக்கம் பூவும் அதிகமாக பயன்படுத்தப்படுகிறது. வெள்ளெருக்கம் பூவை சிவனுக்கு அர்ச்சனை செய்ய பயன்படுத்துகின்றனர்.
# எருக்கு

## பயன்கள்

எருக்கன் செடி ஆதி மனிதனின் காலத்திலிருந்து பயன்பாட்டு பொருளாகவும் திகழ்ந்து உள்ளது. ஆதி மனிதன் எருக்கம் நாரைக் கயிறாகப் பயன்படுத்தியுள்ளான். எருக்கம் நார் உறுதியானது என்பதால் அதிகமாக வில்லின் நாண், மீன் வலை, முருக்கு நூல் ஆகியவற்றுக்குப் பயன்படுத்தப்பட்டுள்ளது. பஞ்சு தலையனை பயன்படுத்தும் முன்னர் எருக்கம் காயிலுள்ள பஞ்சு தலையணைக்காக பயன்படுத்தப்பட்டது.
# எருக்கு

## மருத்துவ குணங்கள்

இது மருத்துவ குணம் கொண்டதாக உள்ளதால் சித்த மருத்துவத்தில் சுவாச குடோரி மாத்திரை என்பது எருக்கம் பூவின் மூலம் தயாரிக்கப்பட்டு சளி, இருமல், மூச்சிரைப்பு போன்ற நோய்களுக்கு வழங்கப்படுகிறது.
# எருக்கு

## இலக்கியங்களில் எருக்கு

அதர்வண வேதத்தில் எருக்கஞ்செடியைப் பற்றி கூறப்படுகிறது. ருத்ரருடன் தொடர்பு கொண்ட செடி என்பதால் இதனை “புனித செடி” என கூறுகிறது. நாரத புராணத்தில் சிவ பெருமானுக்கு எருக்கம் பால் வைத்து படைக்கப்படுகிறது என்று கூறப்பட்டுள்ளது. அக்கினி புராணத்தில் மன்னர் எருக்கம் பூமாலை அணிந்து சென்றால் வெற்றி பெறுவார் என்று கூறப்படுகிறது. “ சிவமஞ்சரி” எனும் நூலில் சிவனுக்கு காலையில் பூஜிக்க சிறந்த மலர் “எருக்கம் மலர்” என்று கூறப்படுகிறது.  
சங்க காலத்திலும் இச்செடிக்கு பெயர் “எருக்கு” என்பதே. அனைத்து சங்க இலக்கிய புலவர்களும் தங்கள் பாடல்களில் ஒப்புமை கூற எருக்கஞ் செடியை பயன்படுத்தியுள்ளனர். “குறுமுகழ் எருக்காவ் கண்ணி” என நற்றிணையிலும், “குவியினார் எருக்கு” என கபிலரும், “புல்லெருக்கங்கண்ணி நறிது” என தொல்காப்பியமும் குறிப்பிடுகிறது. “வாட்போக்கி கலம்பகம்” எனும் நூலிலும் எருக்கம் செடியை பற்றியும் இதன் பால் கொடியது. ஆயினும் மருந்துக்கு பயன்படுகிறது என குறிப்பிடப்பட்டுள்ளது.
# எருக்கு

## வகைகள்ப்

- நீல எருக்கு (*Calotropis gigantea*)
- வெள்ளெருக்கு (*Calotropis procera*)
# நாரா ஆறு

**நாரா ஆறு** (Nara River) என்பது மேற்கு இந்தியாவின், குஜராத்தில் உள்ளது, இது பனீலி (வாக்கா) கிராமத்திற்கு அருகில் தோன்றுகிறது. அதன் வடிநிலம் அதிகப்பட்சம் 25 கி.மீ நீளம் உடையது ஆகும். அதன் மொத்த நீர்ப்பாசன பகுதி 233 சதுர கிலோமீட்டர் (90 சதுர மைல்).
# செல்லம்பட்டி

**செல்லம்பட்டி** (*Chellampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது செல்லம்பட்டி ஊராட்சிக்கு உட்பட்ட ஒரு கிராமம் ஆகும்.
# செல்லம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து ஒரு 44 கிலோமீட்டர் தொலைவிலும், அரூரில் இருந்து 4 கிலோ மீட்டர் தொலைவிலும், மாநிலத் தலைநகரான சென்னையிலிருந்து 254 கிலோமீட்டர் தொலைவிலும் அமைந்துள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°05'12.5"N 78°30'46.8"E ஆகும்.
# செல்லம்பட்டி

## மக்கள் வகைப்பாடு

2011 ஆண்டைய மக்கள் கணக்கெடுப்பின்படி இந்த ஊரில் 453 குடும்பங்கள் உள்ளன. ஊரின் மொத்த மக்கள் தொகை 1737 ஆகும். இதில் 887 ஆண்களும் 850 பெண்களும் அடங்குவர் கிராமத்தின் மொத்த எழுத்தறிவு விகிதம் 59.7 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# சோலார்

**சோலார்** *(Solar)* வ்என்பது ஈரோடு மாநகரத்திலிருந்து தென்கிழக்கில் 6 ஆவது கி.மீ. தொலைவில் உள்ள ஒரு புறநகர்ப் பகுதியாகும். இது ஈரோடு மாநகராட்சி மண்டலம் நான்கில் அமைந்துள்ளது. இது கரூர், முத்தூர் சாலையின் மையத்தில் உள்ளது. இதன் அருகில் உள்ள ஊர்கள் இலக்காபுரம், போக்குவரத்து நகர், கொக்கராயன்பேட்டை, ஆகியனவாகும். ஈரோடு - கரூர் தொடருந்துத் தடம் இவ்வூர் வழியாக செல்கிறது. இது இலக்காபுரத்தில் உள்ள முருகன் கோயிலுக்குப் பெயர்பெற்றது. இவ்வூரில், புகழ் பெற்ற தன்னாசி முனியப்பன் கோவில் உள்ளது. இவ்வூரில் இந்திய வங்கி, இந்திய ஓவர்சீஸ் வங்கி, ஈரோடு மாவட்ட மத்திய கூட்டுறவு வங்கி ஆகியன செயல்பட்டு வருகின்றன. மையப்பகுதியில் இரவுண்டானா ஒன்று உள்ளது.  
இது ஈரோடு மேற்கு சட்டமன்ற தொகுதியில் அமையப்பெற்றுள்ளது. இவ்வூரில் மணல் விற்பனை நடைபெற்று வருகிறது. ஈரோடு நகரில் இருந்து நாமக்கல் மாவட்டம் செல்லும் சுற்றுச்சாலையில் ([[வெளி வட்டச் சாலை, ஈரோடு), சோலார் பேருந்து நிலையம், ஈரோடு அமைந்துள்ளது.
# விதைப்பந்து

**விதைப் பந்து** (Seed ball) அல்லது பூமிப் பந்து என்றும் அழைக்கப்படுபவை களிமண்ணில் குறிப்பாக எரிமலை எரிதுண்டப் பாறை சிவப்பு களிமண் பந்தில் சுருட்டப்பட்ட பல்வேறு வித்துகளைக் கொண்டவை. இதில் மட்கிய அல்லது உரம் போன்ற பல்வேறு சேர்க்கைகள் சேர்க்கப்படலாம். நுண்ணுயிரிகளுக்கு தடுப்பாக இருப்பதற்காக இவை விதைகளைச் சுற்றி, பந்தின் மையத்தில் வைக்கப்படுகின்றன. இதில் பருத்தி-இழைகள் அல்லது திரவமாக்கப்பட்ட காகிதம் சில சமயங்களில் களிமண்ணை வலுப்படுத்துவதற்காக கலக்கப்படுகிறது. சிலசமயங்களில் பந்தை எறியும் போது கீழே விழாதவாறு பாதுகாப்பதற்காகவும், மோசமான வாழ்விடங்களில் பாதுகாப்பாக இருப்பதற்காகவும் காகிதங்களை திரவமாக்கிய பின்னர் இதன் மேல் பூசப்படுகிறது.
# விதைப்பந்து

## நுட்பத்தின் வளர்ச்சி

ஃபுகுவோகா, அக்டோபர் 2002 இல் நவ்தன்யாவில் உள்ள பட்டறையில் முதல் விதைப்பந்தை வீசினார்]]
விதைப் பந்துகளை உருவாக்கும் நுட்பத்தை சப்பானிய இயற்கை வழி வேளாண்மையின் முன்னோடியான மசனோபு புக்குவோக்கா மறுபடி கண்டுபிடித்தார்.  
}}
# விதைப்பந்து

## மேலும் வாசிப்பதற்கு

- Smith, K. (2007). *The guerilla art kit*. Princeton Architectural Press.  
- Huxta, B. (2009). *Garden-variety graffiti*. Organic gardening, 2009.
# விதைப்பந்து

## வெளியிணைப்புகள்

- "What's a clay ball?" and "Clay Ball Method" advice derived directly from Fukuoka Masanobu by The RainMaker Project, a major project in Africa by Yokohama Art Project, Japanese NGO.  
- Masanobu Fukuoka's patent for advanced seedballs  
- Making Seed Balls, by Jim Bones, he learned personally from Fukuoka Masanobu and from his books.  
-
</ref> The Seed Ball Story, a video by Jim Bones about desert habitat restoration using seed balls in Big Bend National Park, Texas.  
- The entire "Lost Seed Ball Pages" by Jim Bones, An early overview of seed ball production and uses, including instructions for making a von Bachmayr Rotary Drum.  
- "Seed Balls R Us" A crossroads website dedicated to sharing seed ball information links and videos.  
- "Seed Balls by Masanobu Fukuoka 1997" YouTube 18:43 long video, caption: "Natural Farmer Masanobu Fukuoka conducts a workshop for making seed balls at his natural farm and forest in Japan."  
- Making Hay with Clay - Greece  
-  
- A discussion of the pros and cons of different seed ball recipes  
- a website dedicated to seedballs  
-  
-  
- Wikihow.com  
-  
- Gardenista.com  
- Articles.washingtonpost.com  
-  
-  
-  
-  
-  
-  
-
# மொரசுப்பட்டி

**மொரசுப்பட்டி** என்பது கிருஷ்ணகிரி மாவட்டம், சூளகிரி ஊராட்சி ஒன்றியத்தில் அமைந்துள்ளது. இந்த கிராமம் சாமல்பள்ளத்தில் இருந்து உலகம் செல்லும் வழியில் உள்ளது. இது மலை சார்ந்த பகுதியில் அமைந்துள்ளது. இந்த கிராமம் விவசாயம் சார்ந்த தொழில் மூலம் தங்களது வருமானம் ஈட்டி வருகிறார்கள்.
# உஷா தாகூர்

**உஷா தாகூர்** (பிறப்பு : 3 பெப்ரவரி 1966) என்பவர் இந்திய அரசியல்வாதியும் மத்திய பிரதேச மாநில சட்டப்பேரவைபெண் உறுப்பினரும் ஆவார். பாரதீய ஜனதா கட்சியைச் சேர்ந்த இவர் இந்தோர்-3 சட்டசபைத் தொகுதியிலிருந்து தேர்ந்தெடுக்கப்பட்டவர்.
# உஷா தாகூர்

## ஆரம்ப வாழ்க்கை மற்றும் கல்வி

உஷா தாகூர் இந்தூரிலுள்ள சராசரி நடுத்தரக் குடும்பத்தில் பிறந்தவர். குழந்தைப்பருவம் முதலே இவர் கவிதைகள் மற்றும் இந்தி இலக்கியங்களில் ஆர்வம் காட்டி வந்தார். பின்னர் எம்.ஏ. பட்டம் பெற்றார். சமயம் சார்ந்த நிகழ்ச்சிகளில் பஜனைப் பாடல்கள் பாடுகிறார்.
# தமிழ் கவிதை நாடகங்கள்

**தமிழ் கவிதை நாடகங்கள்** என்பவை தமிழில் கவிதை நடையில் எழுதப்பட்ட நாடகங்களைக் குறிக்கிறது.
# தமிழ் கவிதை நாடகங்கள்

## தமிழ் கவிதை நாடகங்களின் பட்டியல்

- பெ. சுந்தரனார் - மனோன்மணீயம்.
- சி. எசு. முத்துசாமி அய்யர் - விசுவநாதம்
- கு. நடராசப் பிள்ளை - புகழேந்தி
- கனகராசய்யர் - மறைந்தமாநரகம்
- பாரதிதாசன் - சத்திமுத்தப்புலவர், இன்பக்கடல்
- ச. து. சு. யோகி - காமினி
- புலவர் குழந்தை - காமஞ்சரி
- பாவலர் பாலசுந்தரம் - புலவர் உள்ளம்
- ஏ. என். பெருமாள் - பனிமொழி
- ஏகை சண்முகனார் - கண்டிராசா
- பேரா. த. ஆ. சுந்தரராசன் - வேங்கையின் வேந்தன், கவிமகள்.
- புலவர் பழனி - அனிச்ச அடி
- கா.அரங்கசாமி - கனகை: அம்பாலி
- இரா. குமரேவலன் - பொன்னி
- ஐசக். அருமைநாதன் - முல்லை மாடம்: நெடுமானஞ்சி
# தொழில்துறை நடவடிக்கை

**தொழில்துறை நடவடிக்கை** (*Industrial action*-ஐரோப்பா, இந்தியா, தென் ஆப்பிரிக்கா மற்றும் ஆஸ்திரேலியா) அல்லது **பணி நடவடிக்கை** (*job action*-கனடா மற்றும் அமெரிக்கா) எனப்படுவது, தொழிலாளர்களின் அதிருப்தியைக் காட்டுவதற்காக முன்னெடுக்கப்படும் தற்காலிக நடவடிக்கையாகும். மோசமான பணி நிலை, குறைவான ஊதியம், போன்றவற்றுக்கு எதிர்ப்புத் தெரிவித்தல், தொழிலாளர் கோரிக்கைகளுக்கு முதலாளிகளைப் பணியவைக்கும்வகையில் உற்பத்தியளவைக் குறைத்தல் ஆகிய நோக்கங்களுக்காக மேற்கொள்ளப்படும். 'வேலை நிறுத்தம்', 'மந்தமாக வேலைசெய்தல்', 'விதிப்படி வேலைசெய்தல்' ஆகியவை தொழில் நடவடிக்கைகளுக்கு எடுத்துக்காட்டுகளாகும். இது, தொழிற்சங்கங்களால் கூட்டாக எடுக்கப்படும் நடவடிக்கை ஆகும். தொழிலாளர்களின் பாதுகாப்பு, நலன், பணப்பலன் ஆகியவை குறித்த அவர்களது அக்கறையை வெளிப்படுத்தும் வழிகளாக இந்நடவடிக்கைகள் அமைகின்றன. சில தொழிற்சாலை நிர்வாகங்கள் தங்கள் ஒப்பந்த பணியாட்களை ஏதும் பெரிய காரணம் இன்றி வேலையை விட்டு நிறுத்தும் வழக்கம் பரவலான ஒன்று. இவ்வாறு ஒப்பந்த முறிவு ஏற்பட்டு அதற்கு ஒரு தீர்வு எட்ட முடியாத பட்சத்தில், தொழிற்சங்கங்கள் தங்கள் எதிர்ப்பை பதியும் முகமாக பல போராட்டங்களை முன்னெடுக்கும். பெரிய அளவிலான வேலைநிறுத்தம் பொதுவாக செய்யப்படும் ஒன்று. அதோடு உள்ளிருப்பு போராட்டம், வேலையின் வேகத்தை குறைத்தல், ஆர்ப்பாட்டங்கள், முதலிய பல போராட்ட வடிவங்களை தொழிற்சங்கங்கள் கையிலெடுக்கும். இந்த போராட்டங்கள், ஒரு இடக்கரடக்கலாக தொழிற்சங்க கூட்டு நடவடிக்கைகள் அல்லது தொழில்துறை நடவடிக்கை என்று அழைக்கப்படுவதுண்டு. ஆனால், தொழிலாளர் விவகாரங்களுக்காக மட்டுமல்லாது அரசியல், சமுதாய மாற்றங்களுக்காகவும் இவை அமையலாம்.
# தொழில்துறை நடவடிக்கை

## வகைகள்

- பொது வேலைநிறுத்தம்
- உள்ளிருப்புப் போராட்டம்
- மறியல்
- குறைவேகப் பணி
- மிகைநேரப் பணித் தடை
- விதிக்கிணங்கப் பணிசெய்தல்
- ஒட்டுமொத்த நோய்விடுப்பு எடுத்தல்
- வேலைநிறுத்தம்
# காவாப்பட்டி

**காவாப்பட்டி** (*Kavapatti*) என்பது இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், அரூர் வட்டம், செல்லம்பட்டி ஊராட்சிக்கு உட்பட்ட ஒரு கிராமம் ஆகும்.
# காவாப்பட்டி

## அமைவிடம்

இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°04'23.3"N 78°30'07.0"E ஆகும். இந்த ஊரானது தருமபுரியில் இருந்து 44 கி.மீ. தொலைவிலும், சென்னையில் இருந்து 257 கி.மீ தொலைவிலும் உள்ளது.
# காவாப்பட்டி

## மக்கள் வகைப்பாடு

2011 மக்கள் கணக்கெடுப்பின்படி இங்கு 120 குடும்பங்களும் 426 மக்களும் வசிக்கின்றனர். இதில் 221 ஆண்களும் 205 பெண்களும் அடங்குவர்.
# காவாப்பட்டி

## ஊரில் உள்ள கோயில்கள்

- காவாப்பட்டி மாரியம்மன் சென்றாயப் பெருமாள் கோயில்
# ஒத்த ஒட்டிணைவு (தாவரவியல்)

தாவரங்களில் உள்ள மலர்களில் ஒத்த உறுப்புகள், உருவாகும்போதே இணைந்து காணப்படுவதற்கு **ஒத்த ஒட்டிணைவு** (*Connation*) என்று பெயர். எடுத்துக்காட்டாக, அல்லி இதழ்கள் ஒன்றிணைந்து குழல் வடிவ அல்லிவட்டம் உருவாகும்.  
இதற்கு நேர்மாறாக ஒத்தற்ற உறுப்புகள் உருவாகும்போதே இணைந்து காணப்படுவதற்கு ஒத்தற்ற ஒட்டிணைவு (Adnation) என்று பெயர். இணையொத்த உறுப்புகள் மிக அருகாைமயில் நெருங்கி இருந்தாலும் அவை இணையாமல் இருப்பதற்கு "ஒட்டிணையாதவை" (connivent) என்று பெயா். இது போன்ற அமைப்பு சொலானம் போன்ற பல பேரினங்களில் காணப்படுகிறது.  
;மலரின் பாகங்களில் காணப்படும் ஒத்த ஒட்டிணைவு வகைகள்:  
- **சின்செபாலஸ்**: மலரில் உள்ள அனைத்து புல்லி இதழ்களும் இணைந்து கோப்பை அல்லது குழல் வடிவில் காணப்படும். இணைந்த புல்லி இதழ்களின் அடிப்பகுதி குழல் வடிவிலும் இணையாத புல்லி இதழ்களின் நுனிப்பகுதிகள் தனி மடல்களாகவும் காணப்படும்.
- **சின்பெடாலஸ்**: மலரில் உள்ள அனைத்து அல்லி இதழ்களும் இணைந்து கோப்பை,குழல் அல்லது வேறு வடிவில் காணப்படும்.
- **மகரந்தத்தாள்கள்**:
- **சினான்ட்ரஸ்**: மகரந்தத்தாள்கள் அனைத்தும் குறிப்பிட்ட முறையின்றி இணைந்திருக்கும்.
- **சின்பிளமென்டஸ்**: மகரந்தத்தாள்கள் அனைத்தும் மகரந்தக்கம்பிகளில் மட்டுமே இணைந்திருக்கும்.
- **சினான்த்ரஸ்**: மகரந்தத்தாள்கள் அனைத்தும் மகரந்தப்பைகளில் மட்டுமே இணைந்திருக்கும்.
- **சின்கார்பஸ்**: சூலிலைகள் அனைத்தும் இணைந்து கூட்டு சூற்பையாக காணப்படும்.  
மலரின் இணையாத(இணைப்பில்லாத) பாகங்கள் அனைத்திற்கும் சின் என்ற முன்வாா்த்தைக்குப் பதில் அபோ அல்லது டையலி என்ற முன்வார்த்தை வரும். உதாரணமாக அல்லி இதழ்கள் இணையாமல் காணப்பட்டால் அதற்கு அபோபெடாலஸ் டையலிபெடலஸ் என்று பெயர்
# கணிதம் கீழ் அளவைகள்

## கணிதம் கீழ் அளவைகள்

1. 1 - ஒன்று
1. 3/4 - முக்கால்
1. 1/2 - அரை
1. 1/4 - கால்
1. 1/5 - நாலுமா
1. 3/16 - மூன்று வீசம்
1. 3/20 - மூன்று மா
1. 1/8 - அரைக்கால்
1. 1/10 - இருமா
1. 1/16 - மாகாணி
1. 1/20 - ஒருமா
1. 3/64 - முக்கால் வீசம்
1. 3/80 - மூக்காணி
1. 1/32 - அரைவீசம்
1. 1/40 - அரைமா
1. 1/64 - கால்வீசம்
1. 1/80 - காணி
1. 3/320 - அரைக்காணி முந்திரி
1. 1/160 - அரைக்காணி
1. 1/320 - முந்திரி
1. 1/102400 - கீீீழ்முந்திரி
1. 1/2150400 - இம்மி
1. 1/23654400 - மம்மி
1. 1/165580800 - அணு
1. 1/1490227200 - குணம்
1. 1/7451136000 - பந்தம்
1. 1/44706816000 - பாகம்
1. 1/312947712000 - விந்தம்
1. 1/5320111104000 - நாகவிந்தம்
1. 1/74481555456000 - சிந்தை
1. 1/4896631109120000 - கதிர்முனை
1. 1/9585244364800000 - குரல்வளையப்படி
1. 1/575114661888000000 - வெள்ளம்
1. 1/57511466188800000000 - நுண்மணல்
1. 1/2323824530227200000000 - தேர்த்துகள்
1.
# மாக்கோலம்

கோலம் என்றால் "அழகு"என்று பொருள்.அரிசி மாவினால் கோலம் போடுவதால் எறும்பு மற்றும் பூச்சிகளுக்கு உணவாக பயன்படும் என்பதால் காலையில் வாசலில் கோலம் போட்டால் மகாலட்சுமி வீட்டிற்கு வருவாள், வாசம் செய்வாள் என்று நம்பப்படுகிறது. இதனை வடமொழியில் ரங்கோலி என்பர். ரங்கம்=மண்டபம் அல்லது சபை என்று பொருள் . வல்லி என்றால் கொடி. கொடி போன்று புள்ளிகளாலும் , கோடுகளாலும் அழகாகப் போடப்பட்டதால் ரங்கோலி என அழைக்கப்படுகிறது.
காலையில் வாயு மண்டலதில் வரும் தூய காற்று பெண்களின் உடல் நலத்திற்கு நன்மை பயக்கும் என்பதால் அதிகாலையில் மாக்கோலம் வாசலில் இடுவது வழக்கமாக இருந்து வருகிறது.
# ஈரான் தேசிய தாவரவியல் பூங்கா

**ஈரான் தேசிய தாவரவியல் பூங்கா (*National Botanical Garden Of Iran*)** ஈரான் நாட்டின் தலைநகரமான தெகுரானில் உள்ளது. பூங்காவின் மொத்த பரப்பளவு 150 எக்டா்களாகும். ஈரானில் உள்ள தாவர இனங்களை வகைப்படுத்தவும், ஈரானிய தோட்டக்கலைக்கு ஒரு முக்கிய மையமாகவும் அமையும் வகையில் திட்டமிடப்பட்டு உருவாக்கப்பட்டது. ஈரானியத் தாவரங்களின் உலர் மாதிரிகள் படிப்படியாக உருவாக்கப்பட்டு இங்கு தற்போது 1,60,000 தாவரங்களின் உலர் தாவர மாதிரிகள் வைக்கப்பட்டுள்ளன. ஈரானில் உள்ள தாவரங்களைத் தவிர இமயமலை, சப்பான், அமொிக்கா, ஆப்பிாிக்கா, மற்றும் ஆத்திரேலியா போன்ற நாடுகளின் தாவரங்களும் ஈரான் தேசிய தாவரவியல் பூங்காவில் உள்ளன.  
புவியின் பலவகையான மர வகைகளும் கொண்ட ஒரு மரக்கருவூலம், 6 ஏாிகள், குன்றுகள் ( அல்போா்சு மலைத் தொடர், சக்ரோசு மலைத்தொடர் மற்றும் இமயமலைத் தொடர் ஆகியவற்றைக் குறிக்கும் பொருட்டு) பாறைத்தோட்டம், அருவி, ஈரநிலம் (சேற்று நிலம்), பாலைவனத் தாவரப்பகுதிகள், உவா் ஏாி, வறண்ட ஆற்றுப்படுக்கை, பழத்தோட்டம் போன்றவைகளும் இப்பூங்காவில் உள்ளடங்கியுள்ளன. இங்குள்ள தாவரவியல் மற்றும் தோட்டக்கலையியல் நூலகமானது 11000 எண்ணிக்கைக்கும் மேற்பட்ட நூல்களைக் கொண்டுள்ளது.
# கோணம்பட்டி, அரூர் வட்டம்

**கோணம்பட்டி** (*Konampatty*) என்பது இந்தியாவின், தமிழ்நாட்டின், தர்மபுரி மாவட்டம், அரூர் வட்டம், செல்லம்பட்டி ஊராட்சிக்கு உட்பட்ட ஒரு சிற்றூர் ஆகும்.
# கோணம்பட்டி, அரூர் வட்டம்

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 46 கிலோமீட்டர் தொலைவிலும், அரூரில் இருந்து 6 கிலோமீட்டர் தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°03'34.0"N 78°30'37.5"E ஆகும்.
# கோணம்பட்டி, அரூர் வட்டம்

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் 221 வீடுகளும் 843 மக்களும் வாழ்கின்றனா். இதில் 430 ஆண்களும், 413 பெண்களும் என்றும் அடங்குவர். கல்வியறிவு பெற்றவர்கள் விகிதம் 48.1 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# லியோன் மேக்சு லேடர்மேன்

**லியோன் மேக்சு லேடர்மேன்** *(Leon Max Lederman)* ஓர் அமெரிக்க சோதனை இயற்பியலாளர் ஆவார். இவர் 1982 ஆம் ஆண்டு சூலை மாதம் 15 ஆம் நாள் பிறந்தார். மார்டின் இலூயிசு பெர்ல் உடன் இணைந்து குவார்க்குகள் மற்றும் லெப்டன் எனப்படும் மென்மிகள் பற்றிய ஆய்வில் ஈடுபட்டதற்காக இவர்களுக்கு இயற்பியலுக்கான உல்ப் பரிசு 1982 ஆம் ஆண்டு வழங்கப்பட்டது. இதேபோல மெல்வின் சிகுவார்ட்சு மற்றும் யாக் சிடீன்பெர்கர் ஆகியோருடன் இணைந்து நியூட்ரினோ ஆராய்ச்சியில் ஈடுபட்டதற்காக இவர்களுக்கு 1988 ஆம் ஆண்டு இயற்பியலுக்கான நோபல் பரிசும் வழங்கப்பட்டது. அமெரிக்காவின் இல்லினோயிசு மாகாணத்திலுள்ள பட்டாவியா நகரத்தில் உள்ள பெர்மி ஆய்வகத்தின் இயக்குநர் பதவியிலிருந்து ஓய்வுபெற்றார். இவர் 1986 ஆம் ஆண்டில் இல்லினோயிசின் அரோராவில் இல்லினோயிசு கணிதம் மற்றும் அறிவியல் அகாடமியை நிறுவினார். மேலும் 2012 முதல் 2018 ஆம் ஆண்டு அவர் இறக்கும் வரை அங்கு ஓய்வுபெற்ற உறைவிட அறிஞராக இருந்தார் .
ஒரு திறமையான விஞ்ஞான எழுத்தாளராக இவர் 1993 ஆம் ஆண்டில் தி காட் துகள் என்ற புத்தகத்திற்காக அறியப்பட்டார். இந்நூலில் அடிப்படைத்துகளான இக்சு போசானின் முக்கியத்துவத்தை உறுதிப்படுத்தினார்.
# லியோன் மேக்சு லேடர்மேன்

## இளமை காலம்

நியூயார்க்கில் மின்னா மற்றும் மோரிசு லேடர்மேன் தம்பதியருக்கு லேடர்மேன் மகனாகப் பிறந்தார். இவரது பெற்றோர் கியேவ் மற்றும் ஒடெசாவிலிருந்து குடியேறிய உக்ரேனிய-யூதர்களாவர். நியூயார்க்கின் தெற்கு பிராங்சில் இருக்கும் யேம்சு மோன்ரோ உயர்நிலைப் பள்ளியில் லேடர்மேன் படித்தார்.1943 ஆம் அண்டு நியூயார்க்கில் உள்ள சிட்டி கல்லூரியில் பட்டம் பெற்றார்.. இரண்டாம் உலகப் போரின் போது ஓர் இயற்பியலாளராக மாற விரும்பியதன் காரணமாகவே இவர் இராணுவத்தில் இணைந்தார் 1946 ஆம் ஆண்டு அங்கிருந்து வெளியேறி கொலம்பியா பல்கலைக்கழகத்தில் சேர்ந்து 1951 ஆம் ஆண்டு ஆராய்ச்சிச்கான முனைவர் பட்டமும் பெற்றார்
# செத் ராலின்சு

**கால்பி டேனியல் லோபசு **(Colby Daniel Lopez) (பிறப்பு, 28, மே 1986) என்பவர் ஓர் அமெரிக்க மற்போர் வல்லுனர் மற்றும் நடிகர் ஆவார். தற்பொழுது டபிள்யுடபிள்யு ஈ-ல் ஒப்பந்தமாகி, அங்கே **செத் ராலின்சு** என்ற புனைப் பெயரில், ரா நிகழ்ச்சியில் பங்கேற்கிறார்.  
2010 இல் உலக மற்போர் மகிழ்கலை நிறுவனத்தின் உடன் கையெழுத்திட்ட பிறகு, லோபஸ் அதன் அங்கத்துவ நிறுவனமான புளோரிடா சாம்பியன்ஷிப் மல்யுத்தத்திற்கு அனுப்பப்பட்டார், அங்கு அவர் சேத் ரோலின்ஸ் என்று பெயர் மாற்றப்பட்டு தொடக்க எப் டிடபிள்யூ கிராண்ட்ஸ்லாம் வாகையாளர் ஆனார் . உலக மற்போர் மகிழ்கலை நிறுவனத்தின் அங்கத்துவ நிறுவனமான என் எக்ஸ் டியில் கலந்து கொண்டு என் எக்ஸ் டி வாகையாளர் பட்டம் பெற்றார். சக மல்யுத்த வீரர்களான டீன் ஆம்ப்ரோஸ் மற்றும் ரோமன் ஆட்சிக்காலங்களுடன், தி ஷீல்ட் என்ற பிரிவின் ஒரு பகுதியாக 2012 சர்வைவர் தொடரில் உலக மற்போர் மகிழ்கலை நிறுவனத்தின் முக்கிய வீரர்கள் பட்டியலில் அறிமுகமானார்.  
இந்தக்  
குழுவுடன் இருந்தபோது, உலக மற்போர் மகிழ்கலை நிறுவனடேக் இணை வாகையாளர் பட்டத்தினை பெற்றார். அதனைத் தொடர்ந்து ஜூன் 2014 இல் தனித்து விளையாடத் துவங்கினார். அதன் பின் ரோலின்ஸ் இரண்டு முறை உலக மற்போர் மகிழ்கலை நிறுவன வாகையாளாரகாவும், இரண்டு முறை யுனிவர்சல் வாகையாளராகவும், இரண்டு முறை இருமுறை கண்டங்களுக்கு இடையிலான வாகையாளராகவும் , ஒரு முறை யுனைடெட் ஸ்டேட்ஸ் வாகையாளர் பட்டம், ஐந்து முறை உலக மற்போர் மகிழ்கலை நிறுவன/ ரா இணை வாகையாளர் பட்டத்தினையும் இதில் ரோமன் ரெயின்சு மற்றும் ஆம்ப்ரோஸ் ஆகிய இருவருடன் இணைந்து தலா இரண்டு முறையும் ஜேசன் ஜோர்டான் மற்றும் பிரவுன் ஸ்ட்ரோமேன் ஆகியோருடன் இணைந்து தலா ஒருமுரையும் வென்றார். 2014 ஆம் ஆண்டின் *மணி இன் தெ பேங்க்* வெற்றியாளர், 2015 ஆம் ஆண்டின் சூப்பர் ஸ்டார் மற்றும் 2019 ஆண்கள் ராயல் ரம்பிள் வெற்றியாளர் ஆவார்.  
2015 இல் உலக மற்போர் மகிழ்கலை நிறுவன உலக மிகுகன வாகையாளர் பட்டத்தினைக் கைப்பற்றினார்.பின் தனது முதல் கண்டங்களுக்கு இடையிலான வாகையாளர் பட்டத்தினை வென்ற பிறகு, அவர் 29 வது டிரிபிள் கிரவுன் சாம்பியனாகவும், 18 வது கிராண்ட்ஸ்லாம் சாம்பியனாகவும் ஆனார். ரெஸ்டில்மேனியா 31 உட்பட உலக மற்போர் மகிழ்கலை நிறுவனக்காக பார்வைக்கு காசு எனும் பல முக்கிய கட்டண நிகழ்வுகளின் முக்கியப் போட்டிகளில் கலந்துகொண்டுள்ளார். ரோலின்ஸுக்கு எதிரான தனது இறுதிப் போட்டியில் மல்யுத்தம் செய்த தொழில்துறை மூத்த வீரர் ஸ்டிங், இவரை இதுவரை தான் பார்த்த அல்லது பணிபுரிந்த மிக திறமையான தொழில்முறை மல்யுத்த வீரர் என்று வர்ணித்தார். அவர் *உலக மற்போர் மகிழ்கலை நிறுவன2K18 எனும் நிகழ்பட விளையாட்டில்* முதன்மை விளையாட்டு வீரராக *இருந்தார்* . *ப்ரோ ரெஸ்லிங்* இல்லஸ்ட்ரேட்டின் *பிடபிள்யுஐ 500* பட்டியலில் இவர் இரு முறை உலகின் சிறந்த வீரகளின் பட்டியலில் முதலிடம் பெற்றார்.
# செத் ராலின்சு

## ஆரம்பகால வாழ்க்கை

கோல்பி லோபஸ் 1986 மே 28 அன்று அயோவாவின் பஃபேலோவில் பிறந்தார். அவர் ஆர்மீனிய, ஜெர்மன் மற்றும் ஐரிஷ் வம்சாவளியைச் சேர்ந்தவர். இந்தக் குடும்பப்பெயர் அவரது மெக்சிகன்-அமெரிக்க மாற்றாந் தந்தையிடம் இருந்து வந்தது. சிகாகோ மற்றும் இல்லினாய்ஸின் ஓக் பூங்காவின் எல்லையில் உள்ள டேனி டேனியல்ஸுக்கு சொந்தமான மல்யுத்த பள்ளியில் இவர் பயிற்சி பெற்றார்.
# மலையடிவாரப் பனியாறுகள்

**மலையடிவாரப் பனியாறுகள்** (Piedmont) என்று அழைக்கப்படுவது பனியாறுகளால் உருவான ஒரு நிலத்தோற்றம் ஆகும்.
பனியாறுகள் செல்லும் வழியில் அரித்தல், கடத்துதல் மற்றும் படியவைத்தல் ஆகிய கூட்டுச் செயல்கள் நடக்கின்றன. இவை அலையின் படிவித்தலோடு தொடர்புடைய நிலத்தோற்றங்களுள் ஒன்றாகும்.
மலையடிவாரப் பகுதியில் பனித்துகள்கள் குவிவதால் உருவாகும் பனியாறுகள் மலையடிவாரப் பனியாறுகள் என அறியப்படுகின்றன.
# சைபை விளையாட்டுக் கல்லூரி

**சைபை விளையாட்டுக் கல்லூரி** உத்திரப்பிரதேசத்தில் உள்ள சைபை என்னும் ஊரில் உள்ளது. இக்கல்லூரி 2014 ஆம் ஆண்டு தோற்றுவிக்கப்பட்டது. இக்கல்லூரியில் மட்டைப்பந்து, கால்பந்து, ஹாக்கி, குத்துச்சண்டை, நீச்சல் மற்றும் கபடி போன்ற விளையாட்டுகளுக்கு ஆறு முதல் பத்தாம் வகுப்பு வரை பயிற்சி அளிக்கப்படுகிறது. உத்திரப்பிரதேசத்தில் தோன்றிய மூன்றாவது விளையாட்டு கல்லூரி இதுவாகும்.
# சைபை விளையாட்டுக் கல்லூரி

## வரலாறு

குரு கோபிந்த் சிங் விளையாட்டு கல்லூரி, இலக்னோ மற்றும் பகதூர் சிங் விளையாட்டு கல்லூரி, கோரக்பூர் ஆகிய விளையாட்டுக் கல்லூரிக்குப் பின் சைபை என்னும் கிராமத்தில் இக்கல்லூரியை 2014- 15 ஆம் ஆண்டு உத்திரப்பிரதேச அரசாங்கம் தொடங்கியது.
# சைபை விளையாட்டுக் கல்லூரி

## விளையாட்டு வசதிகள்

- உடற்பயிற்சிக்கூடம்
- நீச்சற் குளம்
- ஹாக்கி விளையாடுமிடம்
- மூன்று புல்தரைகள்
- தடகள பாதைகள்
- கூடைப்பந்து அரங்கம்
# சைபை விளையாட்டுக் கல்லூரி

## விளையாட்டு வசதிகள்

### இதர வசதிகள்

- 80 படுக்கை அறைகள்
# சைபை விளையாட்டுக் கல்லூரி

## வளாகம்

இது ஒரு இருப்பிடக் கல்லூரியாகும்.
# பம்பிள்பீ வௌவால்

**பெரும் தேனீ வௌவால்** (*Bumblebee bat*)
# பம்பிள்பீ வௌவால்

## விளக்கம்

இது 2.9 செ.மீ முதல் 3.3 செ.மீ வரை நீளம் மட்டுமே வளரக் கூடியது. அதிகபட்சம் 2 கிராம் எடை மட்டுமே உடையது. இது சிவப்பு-பழுப்பு அல்லது சாம்பல் நிற தோலினை கொண்டது. ஒரு தனித்துவமான பன்றி போன்ற மூக்குடன் காணப்படும். இதன் காதுகள் ஒப்பீட்டளவில் பெரியவை; அதே சமயம் அதன் கண்கள் சிறியவை. பெரும்பாலும் உரோமங்களால் மறைக்கப்படுகின்றன. வௌவால்களின் மேற்பகுதி சிவப்பு-பழுப்பு அல்லது சாம்பல் நிறத்தில் இருக்கும்; இவை அருகிலுள்ள வனப்பகுதிகளைச் சுற்றித் பூச்சிகளை இரையாகத் தேடுகிறது. ஆண்டுதோறும் ஒரு சந்ததியை தோற்றுவிக்கும் தன்மையுடையது.
# பம்பிள்பீ வௌவால்

## நிலை

மியான்மரில் வௌவால்களின் நிலை நன்கு அறியப்படவில்லை என்றாலும், தாய்லாந்தின் இது ஒரு மாகாணத்தில் மட்டுமே காணப்படுகிறது. இதன் மக்கட்தொகை அழிந்துபோகும் அபாயத்தில் இருக்கலாம். இதன் சாத்தியமான அச்சுறுத்தல்கள் முதன்மையாக மானுடவியல் சார்ந்தவை. வாழ்விட சீரழிவு மற்றும் இரைத் தளங்களின் இடையூறு ஆகியவை இதன் அழிவின் காரணங்களில் அடங்கும்.
# யுனிசெப் இந்தியா

பரந்த மற்றும் சிக்கலான இந்திய நாட்டில் பிறந்த ஒவ்வொரு குழந்தையும் வாழ்க்கையில் சிறந்த துவக்கத்தை பெறுவதையும், அவர்களது முழு திறனை வளர்த்துக்கொள்வதையும் மேம்படுத்துவதையும் உறுதிப்படுத்துவதற்காக யுனிசெஃப் என்னும் ஐக்கிய நாடுகளின் சிறுவர் நிதியம் அமைப்பானது இந்திய அரசாங்கத்துடன் இணைந்து பணியாற்றிவருகிறது.
# யுனிசெப் இந்தியா

## வரலாறு

யுனிசெப் இந்தியா அமைப்பு 1949 இல் இந்தியாவில் தனது பணியை மூன்று ஊழியர்களுடன் தொடங்கியது. அதன்பிறகு மூன்று ஆண்டுகளுக்கு பின்னர் தில்லியில் தனது அலுவலகத்தை நிறுவியது. தற்போது, 16 மாநிலங்களில் இந்தியாவின் குழந்தைகளின் உரிமைகளுக்கு இது பரிந்துரைக்கிறது. 1949 இந்தியாவின் முதல் பென்சிலின் ஆலை பிம்பிரியில் நிறுவப்பட்டது. இது மருந்துகள் மற்றும் மருந்தகத்தில் முதல் பொதுத்துறை நிறுவனம் ஆகும். இதை நிறுவ யூனிசெஃப் உபகரணங்கள் மற்றும் தொழில்நுட்ப உதவிகளை வழங்கியது. 1954-வெள்ளை ஒற்றுமை: ஒரு ஆரம்பம்
1940 களில், கெய்ரா யூனியன் (AMUL), பால் கூட்டுறவு நிறுவனம், சிக்கலை எதிர்கொண்டது அதாவது அவர்களது உபரி பால் விற்பனை ஆகாமல் தேங்கியது. இதனால் ஆயிரக்கணக்கான பால் உற்பத்தியாளர்களின் வாழ்வாதாரத்திற்கு ஆபத்து ஏற்படும் நிலை தோன்றியது. "வெள்ளைப் புரட்சியின் தந்தை" எனப்படும் டாக்டர் வர்கீஸ் குரியன், யூனிசெஃப் உதவியினால் உபரி எருமைப் பாலை பால் மாவாக மாற்றுவதை உறுதிப்படுத்தினார். 1954 ஆம் ஆண்டில் யுனிசெப் நிறுவனம் அரே மற்றும் அன்ட் பால் செயலாக்கத் திட்டங்களுக்கு நிதியளிக்க இந்திய அரசாங்கத்துடன் உடன்பட்டது. அதற்கு பதிலாக, தேவைப்படும் பகுதிகளில் குழந்தைகளுக்கு இலவசமாக அல்லது மானியத்துடன் பால் வழங்கப்படும். ஒரு தசாப்தத்திற்குள், இந்தியாவுக்கு பதினைந்து யூனிசெஃப் பால் பதப்படுத்தும் ஆலைகளை அளித்தது. அதன்பிறகு இந்தியா பால் உலகின் மிகப்பெரிய உற்பத்தியாளராக மாறிவிட்டது. 1954 இல் யுனிசெப் வழங்கிய உபகரணத்துடன் இந்தியாவின் முதல் டிடிடி (DDT) ஆலை நிறுவப்பட்டது
இந்திய அரசு துவக்கிய இந்தியாவின் முதல் DDT ஆலையைக் கொண்டு தேசிய மலேரியா ஒழிப்பு திட்டம் தீட்டப்பட்டது.
# சங்கிலிவாடி

**சங்கிலிவாடி** (*Sangilivadi*) என்கிற ஜங்கல்வாடி(Jangalvadi) என்பது இந்தியாவின், தமிழ்நாட்டின் தர்மபுரி மாவட்டம், அரூர் வட்டம், செல்லம்பட்டி ஊராட்சிக்கு உட்பட்ட ஒரு சிற்றூர் ஆகும்.  
இது ஒரு இயற்கை எழில் சூழ்ந்த அழகிய கிராமம் ஆகும்.  
கிராமத்தின் பழமையான பெயர்: வனவாடி/வனவாசல் என்கிற ஜங்கல்வாடி (இன்றும் ஜங்கல்வாடி எனும் பெயரே அரசிதழில் உள்ளது)  
ஊர் பெயரின் காரணம்:  
ஆங்கிலத்தில் ஜங்கல் (Jungle) என்றால் வனம் + தமிழில் வாடி என்றால் முற்றம், வீடு,அடைப்பிடம்,விற்கும் இடம் அல்லது வாசல் என பல பொருள் வரும் = வனவாடி.  
வனத்தின் வாசலில் இக்கிராமம் அமைந்ததாலும்,
வனத்தின் அருகில் அமைந்த வீடுகள் மற்றும் அக்காலத்தில் விறகு விற்கும் இடமாக இருந்ததால் வனவாடி என அழைக்கப்பட்டிருக்கலாம்.  
பின்பு ஆங்கிலேயர்களால், அவர்களின் பேச்சுக்கு தகுந்தாற்போல் ஆங்கிலம் கலந்த ஜங்கல்வாடி என அழைக்கப்பட்டது  
காலப்போக்கில் தமிழ் மக்களின் பேச்சு வழக்கில், ஜங்கல்வாடி எனும் பெயர் சங்கிலிவாடி என மருவியது.  
இந்த ஊர் மக்களின் முக்கியத் தொழில் வேளாண்மை ஆகும்.  
முக்கிய வேளாண்மை பயிர்கள்: சிறுதானியம் (கம்பு, சோளம், கேழ்வரகு, சாமை & திணை), நெல், பருத்தி,கரும்பு மற்றும் காய்கறிகள்  
ஊர் மக்களின் முக்கிய தெய்வம்: மாரியம்மன், பொங்காளம்மன், பச்சையம்மன், காளியம்மன், கரியபெருமாள் மற்றும் முனியப்பன்/வேடியப்பன்.  
இந்த ஊரில் நடைபெறும் மாரியம்மன் தெப்பத்தேர் விழா சிறப்பு பெற்றது.
# சங்கிலிவாடி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 44 கிலோமீட்டர் தொலைவிலும், அரூரில் இருந்து 3 கிலோமீட்டர் தொலைவிலும் தொலைவிலும், சென்னையிலிருந்து 255 கிலோமீட்டர் தொலைவில் உள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°04'34.3"N 78°30'40.2"E ஆகும்.
# சங்கிலிவாடி

## மக்கள் வகைப்பாடு

2011 மக்கள் தொகை கணக்கெடுப்பின்படி இந்த ஊரில் 175 குடும்பங்களும் 688 மக்களும் வசிக்கின்றனர். இதில் 362 ஆண்களும், 326 பெண்களும் அடங்குவர்.
# நிலக்கொடை

கொங்குநாட்டில் அவிநாசி திருத்தலத்தில் அவிநாசியப்பர் உடனமர் பெருங்கருணைச்செல்வி திருக்கோவிலுக்கு கி.பி.1223 ஆம் ஆண்டு கொங்கு சோழன் வீரராசேந்திரன் ஆட்சியில் நிலக்கொடை ஒன்று வழங்கப்பட்டுள்ளது. இம்மன்னனின் 15 ஆவது ஆட்சியாண்டில் பொங்கலூர்கா நாட்டில் கானூர் என்னும் ஊரில் உள்ள முதலிகளில் அட்டாலைச் சேவகன், வளத்து வாழ்வித்தான் வீரராசேந்திர இருங்கோளன், அவனது மனைவி சடைமேலிருந்தாள் ஆகிய இருவரும் உடையபிராட்டிச் சதுர்வேதி மங்கலம் என்னும் கொழுஞ்சிபாடி குலோத்துங்க சோழ மந்நறையில் அவர்களுக்குரிய நிலத்தில் ஒரு மா அளவுள்ள நிலத்தை பெருங்கருணைச்செல்வி திருக்கோவிலுக்கு கொடையாக வழங்கியுள்ளனர். மந்நறை என்பது வளமிக்க நிலமுள்ள பகுதியாகும்.
# மீனம்பாக்கம் குண்டு வெடிப்பு

**மீனம்பாக்கம் குண்டு வெடிப்பு** நிகழ்வானது, 1984 ஆகத்து 2 அன்று தமிழ் நாட்டின் தலைநகரான சென்னையில் உள்ள மீனம்பாக்கம் பன்னாட்டு விமான நிலையத்தில் நடைபெற்றது. இதில் 33 பேர் கொல்லப்பட்டனர், மேலும் 27 பேர் படுகாயமுற்றனர். தமிழ் ஈழ விடுதலைப்படையினர் மீது சந்தேகம் எழுந்தது பின்னர் அதில் சிலர் குற்றவாளிகள் என கண்டறியப்பட்டு தண்டிக்கப்பட்டனர்.  
தமிழ் ஈழ விடுதலைப்படை 1983 ஆம் ஆண்டு இலங்கையில் தமிழ் ஈழத்தை உருவாக்க 1300 வீரர்களைக் கொண்டு அமைக்கப்பட்டது. மிக நீண்ட கால உள்நாட்டு போராட்டத்திற்குப் பின் கதிரேசன் மற்றும் 130 பேர் தமிழ் நாட்டிற்கு தப்பி வந்து தங்கள் போராட்டத்தை தொடர்ந்தனர்.
# நுண் பசுமைக் கடன்

**பசுமை நுண்கடன்** (*Green microfinance*) என்பது ஒரு வகையான நிதிச் சேவை நடவடிக்கையாகும். ஏழை எளிய மக்களின் சுற்றுச்சூழல் மற்றும் சுகாதார நிலைமைகளை மேம்படுத்தும் முயற்சியாக அவர்களுக்கு ஊக்கம் கொடுத்து அளிக்கப்படும் சிறிய அளவிலான கடனுதவியே பசுமை நுண்கடன் என அழைக்கப்படுகிறது. இத்திட்டம் ஏழைகளுக்கு சிறிய கடனுதவி செய்து மிகவும் நிலையான ஒரு சுற்றுச்சூழல் நட்பு நடைமுறைகளை பயன்படுத்த அவர்களை ஊக்குவிக்கிறது .
# தொட்டம்பட்டி

**தொட்டம்பட்டி** (*Dodampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டத்துக்கு உட்பட்ட ஒரு வருவாய் கிராமம் ஆகும். இது தொட்டம்பட்டி ஊராட்சிக்கு உட்பட்டது ஆகும்.
# தொட்டம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 40 கிலோமீட்டர் தொல்லைவிலும், அரூரிலிருந்து 5 கிலோமீட்டர் தொலைவிலும், மாநில தலைநகரான சென்னையிலிருந்து 262 கிலோமீட்டர் தொலைவிலும் அமைந்துள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°02'01.6"N 78°28'00.6"E ஆகும்.
# தொட்டம்பட்டி

## மக்கள் வகைப்பாடு

2011 மக்கள் தொகை கணக்கெடுப்பின்படி இக்கிராமத்தில் 545 குடும்பங்களும் 1874 மக்களும் வசிக்கின்றனர். இதில் 953 ஆண்களும் 921 பெண்களும் அடங்குவர்.
# வள்ளியறச்சல் பொன்னழகு நாச்சியம்மன் கோயில்

**வள்ளியறச்சல் பொன்னழகு நாச்சியம்மன் கோயில்** (*Pon Alagu Nachiamman Temple, Valliarachal*) என்பது தமிழ்நாட்டின் திருப்பூர் மாவட்டம், காங்கேயம் வட்டம், வெள்ளகோவில் ஒன்றியத்தில் அமைந்துள்ள வள்ளியறச்சல் எனும் ஊரில் அமைந்துள்ள ஓர் அம்மன் கோயில் ஆகும். இங்கு கோயில் கொண்டுள்ள அம்மன் பெயர் பொன்னழகு நாச்சியம்மன் என்பதாகும்.
# வள்ளியறச்சல் பொன்னழகு நாச்சியம்மன் கோயில்

## ஆலய வரலாறு

துவாபர யுகத்தில் பொன் உடுப்பு சிவனை பூஜித்ததால் இவ்வூர் சொர்ணபுரம் என்ற அழைக்கப்பட்டது. சொர்ணம் எனறால் பொன் என்று பொருள். அதனால் அம்மனுக்கு சொர்ணாம்பிகை என்ற பெயர் ஏற்பட்டதாக 1807 ஆம் ஆண்டு எழுத்தப்பட்டுள்ள ”சொர்ண அழகு நாச்சி அம்மன்” என்ற ஆவணம் கூறுகிறது. அப்பெயரே பொன்னழகு நாச்சியம்மன் என்ற பெயராக மாறியதாகவும் கூறப்படுகிறது.
# கிருட்டிணகிரி மாவட்டத்தைச் சேர்ந்த இந்திய விடுதலைப் போராட்ட வீரர்கள்

கிருஷ்ணகிரி மாவட்டத்தில் இருந்து இந்திய விடுதலைப்போராட்டத்தில் கலந்துகொண்ட வீரர்கள் பட்டியல்.
1. . இராசகோபாலாச்சாரி
1. . அம்மாயம்மான்
1. . டாக்டர் அண்ணாஜி
1. . டாக்டர் லலிதா அண்ணாஜி
1. . ஆறுமுகம்
1. . பலராமன்
1. . ஆறுமுகம் செட்டியார்
1. . முனியப்ப செட்டியார்
1. . முனுசாமி செட்டியார்
1. . ராஜா செட்டியார்
1. . சின்னையா ராஜூ
1. . முனுசாமி கவுண்டர்
1. . ராமசாமி கவுண்டர்
1. . இராமகிருட்டிண அய்யர்
1. . கெம்பையா
1. . லகுமையா
1. . நல்லதம்பி முதலியார்
1. . துரைசாமி முதலியார்
1. . சு. நாகராஜ மணியகாரர்
1. . கண்ணையா நாயுடு
1. . கதர் ஸ்ரீ ராமுலு நாயுடு
# ஆல்ஸ்பைஸ்

**பன்மணப் புலவு** *(Allspice)* அல்லது **ஜமைக்கா மிளகு**, ** நறுமண மிளகு** *(myrtle pepper)*, **பிமென்ட்டா**, அல்லது **பிமென்ட்டோ**, என்பது ஓர் உலர் செம்பெர்ரி ஆகும். இது ***பிமென்ட்டா டயோய்க்கா*** எனும் நடுக்கவிப்பமைந்த பேரான்ட்டெல்லிசு, வட அமெரிக்கா, தென்மெக்சிகோ(மேற்கிந்தியத்) தாயகத் தாவரமாகும். இது உலகின் வெப்ப மண்டலங்களில் பயிரிடப்படுகிறது. இது இலவங்கப்பட்டை, கிராம்பு, ஜாதிக்காய் ஆகிய மூன்றின் மணங்களையும் ஒருங்கே கொண்டிருப்பதால் இதற்கு பன்மணப் புலவு (ஆல்ஸ்பைஸ்) என்ற பெயர் வந்தது. இதனை ஜமைக்கா மிளகு மரம் (பிமென்ட்டோ) என்றும் அழைப்பர். இது தமிழகத்தில் உதகமண்டல மலையடிவார பகுதிகளிலும் குற்றாலத்திலும் பயிரிடப்படுகிறது. .
# ஆல்ஸ்பைஸ்

## தாவர வடிவமைப்பு

6 அடி முதல் 9 அடி வரை வளரும் புதர் போன்ற மரம். இதன் இலைகள் பளப்பளப்புடன் பச்சை நிறத்தில் முட்டை வடிவத்தில் தடித்து இருக்கும், அதனால் இதனை புலவு இலை என்றும் அழைப்பர். பூக்கள் வெள்ளை நிறத்தில் கிளைகளின் நுனியிலோ அல்லது இலைக்கோணத்திலோ மும்மூன்றாக கிளைத்த கிளைக்கூட்டு மஞ்சரியால் ஆனவை. கனிகள் கருமை அல்லது கருநீல நிறத்தில் இருக்கும்.
# ஆல்ஸ்பைஸ்

## பயன்கள்

நறுமணப்பொருளாகப் பயன்படுகிறது. இதன் கனியிலிருந்து எண்ணெய் எடுக்கப்படுகிறது. இது செரிமானத்தை தூண்டி வயிற்றில் எற்படும் வளிக் கோளாறுகளையும், மலச்சிக்கலையும் நீக்குகிறது. மேலும் மூட்டுகள் மற்றும் நரம்புகள் ஆகியவற்றில் ஏற்படும் வலியைக் குறைக்கும் மருந்தாகப் பயன்படுகிறது.
# ஓத அட்டவணைகள்

**ஓத அட்டவணைகள்** *(Tide tables)*, அல்லது **ஓத வரைபடங்கள்** *Tide chart)* ஓத முன்கணிப்புக்குப் பயன்படுகின்றன. இவை குறிப்பிட்ட கடற் பகுதியின் உயர், தாழ் ஓதங்களின் நேரங்களையும் மட்டங்களையும் காட்டுகின்றன. உயர் , தாழ் இடையில் உள்ள ஓத உயரமும் நேரமும் பன்னிரண்டன்கூறு விதியைக் கொண்டு கணக்கிட்டுப் பெறலாம் அல்லது அப்பகுதிக்காக வெளியிடப்பட்ட ஓத வரைவில் இருந்து கூடுதல் துல்லியமாகக் கணக்கிட்டு பெறலாம். ஓத மாட்டங்கள் தாழ் நீர்க் குத்துநிலைத் தரவு மட்டத்தில் இருந்து தரப்படும். இவை ஐக்கிய அமெரிக்காவில் சராசரி தாழ்ந்த தாழ்மட்டத்தில் இருந்து தரப்படுகின்றன.
# ஓத அட்டவணைகள்

## வெளியீடும் நோக்கமும்

ஓத அட்டவண பல முறைகளில் வெளியிடப்படுகிறது. அவற்றுள் அச்சிட்டு வெளியிடுவதும், இணையத்தில் வெளியிடுவதும் தற்போது நடப்பில் உள்ள சிறந்த முறைகளாகும்.  
பெரும்பாலான ஓத அட்டவணைகள் பெரிய துறைமுகங்களுக்கு ஒராண்டுக்கு மட்டுமே கணக்கிட்டு வெளியிடப்படுகின்றன; இவை செந்தரத் துறைமுகங்கள் எனப்படுகின்றன. இந்தச் செந்தரத் துறைமுகங்கள் அருகருகிலும் இருக்கலாம் அல்லது நூறு கிலோமீட்டர்களுக்கு அப்பாலும் இருக்கலாம். சிறு துறைமுகங்களுக்கான ஓத நேரங்கள், ஓத அட்டவணை பயனர்களால் மதிப்பீடு செய்து பெறப்படும். இக்கணக்கீடுகள் மாந்த உழைப்பால், செந்தரத் துறைமுகங்களுக்கும் சிறு துறைமுகங்களுக்கும் வெளியிடப்பட்ட நேர, உயர வேறுபாடுகளில் இருந்து மதிப்பீடுகள் செய்யப்படுகின்றன.
# ஓத அட்டவணைகள்

## நாளும் நேரமும்

வேனில் ஓத நேரமும் மாரி ஓத நேரமும் தோராயமாக ஒருவார இடைவெளி தள்ளி அமையும்; இவற்றின் உயரங்கள் செவ்வியல் ஓதங்களில் இருந்து முடிவு செய்யப்படும்: சிறு நெடுக்கம் மாரி ஒதத்தையும் பெரிய நெடுக்கம் வேணில் ஓதத்தையும் சுட்டும்மோதங்களின் வட்டிப்பு அல்லது சுழற்சிமுறை, நிலாவின் கலைகளோடு சார்ந்துள்ளன; மிக உயர்ந்த ஓதங்கள் (வேனில் ஓதங்கள்) முழுமதி நாட்களில் (வெள்ளுவா நாட்களில்) ஏற்படுகின்றன.  
என்றாலும், ஒன்றன்பின் ஒன்றாக நிகழும் அன்றாட அரைநாள் ஓதங்கள் நிலாவின் வட்டணை அலைவுநேரத்தைப் பொறுத்துள்ளன. எனவே, அவை ஓவ்வொரு நாளும் தோராயமாக 24/27.3 மணிகளுக்குப் பின்னர் அல்லது 50 மணிதுளிகளூக்குப் பின்னர் நிகழும்; ஆனால், துல்லியமான ஓத அட்டவணைகளை பெற, மேலும் பல நோக்கீடுகளும் கருதல்களும் தேவைப்படுகின்றன. வடமேற்கு ஐரோப்பாவில் உள்ள அட்லாண்டிக் கடற்கரைப் பகுதியில், அன்றாட தாழ், உயர் ஓதங்களுக்கு இடையிலான நேரம் 6 மணியும் பத்து மணித்துளிகளாக அமைகிறது.  
மேலும் இந்த ஓத மட்டங்கள் நிலவின் (Moon) ஈர்ப்பு விசையைப் பொருத்து அமைகின்றது. வேனில் ஓதங்கள் அல்லது உயரோதங்கள் முழுமதி (Full moon day) நாட்களில் ஏற்படுகின்றன. வடமேற்கு ஐரோப்பாவில் உள்ள அட்லாண்டிக் கடற்கரைப் பகுதியில் கணக்கீடு செய்யப்பட்டதில் இரண்டு உயர் ஓதங்களுக்கு இரண்டு தாழ் ஓதங்கள் என்ற விகிதத்தில் ஓதங்கள் ஏற்படுகின்றன. முழுமதி நாட்களை அடுத்த இரண்டு நாட்களில் மிகு உயரோதங்கள் இப்பகுதியில் ஏற்படுகின்றன.
# ஓத அட்டவணைகள்

## கணக்கீடு

ஓதக் கணக்கீடு இன்று இலக்கவியல் கணினிகள் வழியாக கணக்கிடப்படுகிறது. தொடக்கக் காலங்களில் அலுவலர்களே ஓதங்களை, ஓத முன்கணிப்பு இயந்திரம் (tide-predicting machine) வழியாகக் கணக்கிட்டனர். அது ஓர் அறைகூவலான பணியாகவே இருந்தது.
# மணல் திட்டுகள்

**மணல் திட்டுக்கள்** மற்றும் **நீண்ட மணல் திட்டுக்கள்** ( Spits மற்றும் Bards) என்பவை அலையின் படிவித்தலோடு தொடர்புடைய நிலத்தோற்றங்களுள் ஒன்று. கடல் அலைகளினாலும் நீரோட்டங்களாலும் அரிக்கப்பட்ட மணல் துகள்கள் கடத்தப்படும் போது ஏதேனும் குறுக்கீடுகள் ஏற்படுமாயின் அவ்விடத்திலேயே அத்துகள்கள் படிய வைக்கப்படுகின்றன. இதேபோல மேலும் படியவைத்தல் தொடரும் போது நீண்ட தடுப்பு போலவும் தாவது நாக்கு போன்ற அமைப்பாகவும் கடற்கரையிலிருந்து கடலினை நோக்கி வளர்கின்றன. இது போன்ற அமைப்பு ஆற்று முகத்துவாரத்தில் உருவாகுமேயானால் அது குடா என்று அழைக்கப்படுகிறது.
# மரியா ரிடுல்ப்பின் கொலை

**மரியா எலிசபெத் ரிடுல்ப்** (Murder of Maria Ridulph, மார்ச் 12, 1950 - திசம்பர் 1957) என்னும் 7 வயதான அமெரிக்க சிறுமி, திசம்பர் 3, 1957 அன்று, இலினாய்சின் சிகாமோர் நகரில், அவரது வீட்டருகே உள்ள தெருமுனையிலிருந்து காணாமல் போனார். இறுதியாக, மரியாவை இருபது வயதான அந்நிய நபருடன் கண்டதாக, அவளுடைய பக்கத்து வீட்டுத் தோழி கூறியுள்ளார். மேலும், அந்த அந்நியன், அவனது பெயரை ஜானி என்று சொன்னதாகவும் கூறியுள்ளார். 5 மாதத்திற்குப் பின், இலினாய்சின் உட்பைன் (மரியாவின் வீட்டிலிருந்து 100 மைல் தொலைவு) பகுதியின் காட்டில் மரியாவின் சடலம் கண்டுபிடிக்கப்பட்டது.  
இது சிகாகோ பகுதியில் நன்கு அறியப்பட்ட வழக்கு ஆகும். இந்த கொலையில் ஈடுபட்டதாக கூறப்பட்ட ஜான் டெசிஸர் என்ற பழைய பெயரைக் கொண்டும், ஜான் மெக்கல்லோ என்ற புதிய பெயரைக் கொண்ட நபர் ரிடுல்ஃப் குடும்பத்தின் அண்டை வீட்டுக்காரர் ஆவார். இவர் இந்த கொலைக் குற்றத்துக்காக 2012 செப்டம்பரில் தண்டிக்கப்பட்டார். இருப்பினும், ஜான் மெக்கல்லோ தண்டனைபெற்ற பிறகு கிடைத்த சில சான்றுகளின்படி ஜான் மெக்கல்லோதான் இந்த குற்றத்தில் ஈடுபட்டார் என்பதை மறுபரிசீலனைக்கு உட்படுத்துவதாக 2016 மார்ச்சில், டெல்கால் கவுண்டி ஸ்டேட்ஸ் அட்டர்னி அறிவித்தார். மெக்கல்லோ 2016 ஏப்ரல் 15 அன்று சிறையிலிருந்து விடுவிக்கப்பட்டார், அவருக்கு எதிரான குற்றச்சாட்டுகள்
2016 ஏப்ரல் 22 அன்று தள்ளுபடி செய்யப்பட்டன. 2017 ஏப்ரல் 12 இல் டி கல்ப் கவுண்டி சர்கியூட் நீதிமன்றத்தால் குற்றம் சாட்டப்பட்ட மெக்கல்லோ அப்பாவி என அறிவிக்கப்பட்டார்.
# நாச்சனாம்பட்டி

**நாச்சனாம்பட்டி** (*Nachanampatti*) என்பது இந்தியாவின், தமிழ்நாடு மாநிலத்திலுள்ள தருமபுரி மாவட்டம், அரூர் வட்டம் தொட்டம்பட்டி ஊராட்சிக்கு உட்பட்ட ஒரு சிற்றூர் ஆகும். இந்த கிராமத்தின் குறியீட்டு எண் 643426.
# நாச்சனாம்பட்டி

## அமைவிடம்

இந்த ஊரானது மாவட்ட தலைநகரான தருமபுரியிலிருந்து 42 கிலோமீட்டர் தொலைவிலும், அரூரில் இருந்து 2 கிலோ மீட்டர் தொலைவிலும் உள்ளது. இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12°01'53.6"N 78°28'30.4"E ஆகும்.
# நாச்சனாம்பட்டி

## மக்கள் வகைபாடு

2011 மக்கள் தொகை கணக்கெடுப்பின்படி இந்த ஊரில் மொத்த குடியிருப்புகள் 199, மொத்த மக்கள் தொகைகள் 770 ஆகும். இதில் 376 ஆண்களும், 394 பெண்களும் அடங்குவர்.
# கப்பல் புழு

**கப்பல் புழுக்கள்** *(shipworms)* கடல்வாழ் மெல்லுடலிகள் ஆகும். இவை **டெரிடினிடே (Teredinidae)** குடும்பத்தைச் சேர்ந்த கடல்நீர் கிளாம்கள் ஆகும். இவை நீண்ட மென்மையான உடலைப் பெற்றுள்ளன. இவை கடல்நீரில் அமிழ்ந்துள்ள மரத்தைத் துளைத்து அழிக்கின்றன. இவை மரக் குத்தூண்கள், துறைமுகக் கட்டுமேடைகள், கப்பல்கள் ஆகியவற்றையும் அழிக்கின்றன; இவை தம் ஒருமுனையில் அமையும் இரு கரட்டுக் கவைகளால் மரத்தை அரித்து உள்புகுகின்றன. இவை "கடல் கரையான்கள்" எனவும் டெரிடோ புழுக்கள் எனவும் அழைக்கப்படுகின்றன.  
ஆண்டுதோறும் பலகோடி ரூபாய் மதிப்புள்ள கப்பல் மரப்பலகைகள் துறைமுகங்களில் நடப்பட்டுள்ளன. மரத்தூண்கள், கட்டு மரத்தோணிகள் போன்றவை கப்பல் புழுக்களால் அழிவடைகின்றன. கொலம்பசின் நான்காம் கடற்பயணத்தின் போது இப்புழுக்களால் அவர் கப்பல்கள் அழிந்தன. அனைத்துக் கடல்களிலும் காணப்படினும் வெப்பக் கடல்களிடையே இப்புழுக்களின் முனைப்புடைய செயலால் கேடுகள் மிகுதியாகின்றன. இந்திய நாட்டுக் கிழக்குக் கடற்கரைக் கப்பல் புழுக்களில் 23 இனங்களும் மேற்குக் கடற்கரைப் புழுக்களில் 10 இனங்களும் காணப்படுகின்றன. இவற்றில் டெரிடோ பேங்கியா நாசிடோரா போன்றவை வலிமையான மரப்பலகைகளையும் துளைத்து அழித்து விடுன்றன. பொதுவாக ஆழம் குறைந்த அண்மைக் கடல்களிலேயே மிகுந்த அளவிலேயே இவை காணப்பட்டாலும் ஆயிரம் மீட்டருக்கும் மேல் உள்ள ஆழ்கடல்களிலும் இவை வாழ்கின்றன.  
கடல்நீரில் வாழ்ந்த கப்பல் புழுக்கள் உப்புத்தன்மை குறைவான நீர் நிலைகளை அடையும்போது இறக்க நேரிடுவது குறிப்பிடத்தக்கது. இச்செயலைப் பயன்படுத்தி இப்புழுக்களால் தாக்கப்பட்ட கப்பல்களை, நன்னீர் நிலைகளில் ஆழ்த்தி, புழுக்களைக் கொல்லமுடியும்.
# வெண்டையில் ஒருங்கிணைந்த பயிர் பாதுகாப்பு

**வெண்டையில் ஒருங்கிணைந்த பயிர் பாதுகாப்பு** என்பது வெண்டைக்காய் சாகுபடியில் அதன் பயிர்களை நன்கு பாதுகாப்பது குறித்த ஒரு செய்முறையாகும்
# வெண்டையில் ஒருங்கிணைந்த பயிர் பாதுகாப்பு

### சாகுபடி முறைகள்

- மஞ்சள் நரம்பு தேமல் நோய் எதிர்ப்பு இரகங்களை தேர்வு செய்து பயிரிடுதல் வேண்டும்.
- மக்காச்சோளம் (அ) சோளத்தை வயலை சுற்றி நடுவதன் மூலம் தண்டு மற்றும் காய்புழுக்களின் அந்துப்பூச்சிகள் வயயலினுள் நுழைவதை தடுக்க இயலும்.
# வெண்டையில் ஒருங்கிணைந்த பயிர் பாதுகாப்பு

### இயந்திர முறைகள்:

- டெல்டா மற்றும் மஞ்சள் வண்ண அட்டை பொறியை வைப்பதன் மூலம் சாறுண்ணும் பூச்சிகளின் பாதிப்பை குறைக்கலாம்.
- பறவை தாங்கிகளை எக்டருக்கு 25 வைப்பதன் மூலம் தண்டு மற்றும் காய்த் துளைப்பான்களின் எண்ணிக்கையை குறைக்கலாம்.
- வேப்பங்கொட்டை கரைசல் 5சதம் இரண்டு (அ) மூன்று முறை தெளிப்பது பச்சை தத்துப்பூச்சி, வௌளை ஈ மற்றும் செம்பேனின் பாதிப்பை குறைக்க உதவும். பாதிப்பு பொருளாதார சேதநிலையை தாண்டும்போது ஊடுருவி செல்லும்
- பூச்சிக்கொல்லி மருந்துகளை சரியான அளவில் உயயோகிப்பதன் மூலம் கட்டுப்படுத்தலாம்.
- இனக்கவர்ச்சி பொறியை (பச்சை காய்ப்புழு மற்றும் புள்ளிக் காய்புழுவிற்கு தனித்தனியாக) எக்டருக்கு ஐந்து என்ற எண்ணிக்கையில் வைப்பதன் மூலம் அந்துப்பூச்சியின் நடமாட்டத்தை கண்காணிக்கலாம்.
# வெண்டையில் ஒருங்கிணைந்த பயிர் பாதுகாப்பு

### உயிரியல் முறைகள்:

- டிரைக்கோகிரம்மா கைலோனிஸ் முட்டை ஒட்டுண்ணியை எக்டருக்கு 1-1.5 இலட்சம் வரை நட்ட 30-35 வது நாள் முதல் வார இடைவெளியில் ஆறுமுறை விடுதல் காய்ப்புழுக்களின் பாதிப்பை குறைக்க உதவும்.
- மஞ்சள் நரம்பு தேமல் நோயால் பாதிக்கப்பட்ட பயிர்களை அவ்வப்போது சேகரித்து அழிக்க வேண்டும்.
- தண்டு மற்றும் காய்ப்புழுக்களால் பாதிக்கப்பட்ட பகுதிகளை சேகரித்து அப்புறப்படுத்துதல் வேண்டும்.
# வெண்டையில் ஒருங்கிணைந்த பயிர் பாதுகாப்பு

### ரசாயன முறைகள்:

- செம்பேனின் பாதிப்பு அதிகமானால்  
ஸ்பைரோமெசிபெரான் -0.5 மிலி/லி (அ)
புரோப்பர்கைட் -1.5 மிலி/லி (அ)
அவர்மெக்டின் -1.0 மிலி/லி
என்றளவில் தெளித்து கட்டுப்படுத்தலாம்.  
- சூடோமோனாஸ் ப்ளுரோசன்ஸ் 5 கிராம்லி/ட்டர் மற்றும் டிரைக்கோடெர்மா விரிடி 5 கிராம்லி/ட்டர் என்றளவில் இலைவழி தெளிப்பும் மற்றும் இவற்றை ஏக்கருக்கு 2 கிலோ என்றளவில் தொழு உரத்துடன் கலந்து இடுவது நோய் தாக்குதலை குறைக்க உதவும்.
பேசில்லோமைசிஸ் லில்லேசினஸ் 2 கிலோவை 100 கிலோ வேப்பம் புண்ணாக்கு (அ) 500 கிலோ மண்புழு உரத்துடன் கலந்து இடுதல் நூற்புழு பாதிப்பை குறைக்க உதவும்.  
வேளாண்மை சார்ந்த தொழில்நுட்பங்கள், (நூல்) 2017 ஜூன்,வேளாண்மைத் துறை, தர்மபுரி
# மாவட்ட ஆசிரியர் கல்வி மற்றும் பயிற்சி நிறுவனம் நீலகிரி

## மாவட்ட ஆசிரியர் கல்வி மற்றும் பயிற்சி நிறுவனம் நீலகிரி

மாவட்ட ஆசிரியர் கல்வி மற்றும் பயிற்சி நிறுவனம் (District Institute of Education and Training -DIET) நீலகிரி மாவட்டத்தில் கோத்தகிரி உள்ளது .இந்நிறுவனம் 1992 ஆம் கல்வி ஆண்டில் துவங்கப்பட்டது. இந்நிறுவனத்தில் ஆசிரியர்களுக்கு பணியிடை பயிற்சி அளித்தல்,பணிமுன் பயிற்சி அளித்தல்,பாட புத்தகங்கள் வடிவமைத்தல் போன்ற கல்விசார் பணிகளை மேற்கொள்கிறது.
# மாவட்ட ஆசிரியர் கல்வி மற்றும் பயிற்சி நிறுவனம் நீலகிரி

## அமைப்பு

மாவட்ட ஆசிரியர் கல்வி மற்றும் பயிற்சி நிறுவனம்,நீலகிரி கோத்தகிரி அரசு மேல்நிலை பள்ளி வளாகத்தில் இயங்கிவருகிறது.